Terasele acoperite se închid de astăzi: "Dacă dau jos geamurile de exemplu, pot funcționa în continuare".
Antreprenorul român a investit în amenajarea teraselor, iar premierul le închide.
Încă o lovitura pentru HORECA. Terasele acoperite în care patronii au investit special ca să poți socializa și în sezonul rece, se închid de astăzi. Andreea Olteanu, corespondent Aleph News: "Situația stă în felul următor: pentru că s-a făcut frig, unii patroni au investit în terasele lor. Au pus plexiglass sau geamuri, însă din păcate, în felul acesta, s-au transformat în restaurante de interior. O nouă hotărâre dată de Comitetul Național pentru Situații de Urgență ne definește clar ce înseamnă acest termen, de restaurant de interior și anume: o construcție cu acoperis și minimum doi pereți. Așadar, de astăzi aceste terase se închid de tot în București, însă, dacă patronii renunță la investițiile făcute, dacă dau jos geamurile de exemplu, pot funcționa în continuare."Noi nu am închis terasele, dar să fie terase, în care se respectă toate regulile care sunt prevăzute în lege.", spunea Ludovic Orban acum câteva zile, supărat pe patronii care au făcut terase cu pereți.".